‘Hasta el fin del mundo’, ‘Furiosa’ i la reposició de ‘Garfield’, pròximes pel·lícules al Cinema Tívolí
2025-07-24

El Cinema Tívoli de Burjassot arriba a l’equador del mes de juny amb una cartellera que inclou tres pel·lícules per al cap de setmana del 14 al 16 de juny: Hasta el mundo, Furiosa: de la saga Mad Max i també la reposició de Garfield: la película. Les entrades per a gaudir de les millors estrenes al cinema local tenen un preu únic de 4 euros i es poden adquirir, telemàticament, en la web del Cinema Tívoli o presencialment, en la taquilla, des de mitja hora abans de l’inici de cada projecció.

Western dirigit i protagonitzat per Viggo Mortensen, Hasta el mundo es projectarà el divendres 14 de juny, a les 18.45 h i el dissabte 15 i el diumenge 16 de juny, a les 19.30 h. La pel·lícula trasllada a l’espectador als Estats Units de 1860. Allí viu Vivienne Le Coudy (Vicky Krieps), una dona tremendament independent que s’embarca en una relació amb un immigrant danés anomenat Holger Olsen. Després de conéixer a Olsen a San Francisco, Vivienne accedix a viatjar amb ell a la seua casa, prop del tranquil poble de Elk Flats, on comencen una vida junts. No obstant això, la Guerra Civil els separa, deixant a Vivienne sola en un lloc controlat pel poderós rancher Alfred Jeffries i el seu violent i esgarriat fill, Weston.

També arriba al Tívoli Furiosa: de la saga Mad Max amb projeccions el divendres 14 i el dissabte 15, a les 22.30 h. Anya Taylor-Joy i Chris Hemsworth brillen en una apoteòsica i monumental pel·lícula dirigida per George Miller, un retrat d’un món amenaçat per interessos econòmics i polítics. En caure el món, la jove Furiosa és arrabassada del Lloc Verd de Moltes Mares i cau en mans de la gran Horda de Motoristes liderada pel senyor de la guerra Dementus. Arrasant l’Erm, es topen amb la Ciutadella presidida per Inmortan Joe. Mentres els dos tirans lluiten per la supremacia, Furiosa haurà de sobreviure a dures proves mentres reuneix els mitjans per a poder trobar el camí de tornada a casa.

La cartellera del cap de setmana al Cinema Tívoli es completarà amb la reposició de Garfield, que tindrà les seues projeccions el 15 i el 16 de juny, a les 17.00 h.